നോട്ട് നിരോധനം : 99.3 ശതമാനം നോട്ടുകളും ബാങ്കില് തിരിച്ചെത്തി ജനങ്ങളെ വെയിലുകൊള്ളിച്ച സര്ക്കാരിന് മൗനം ന്യൂഡല്ഹി : നോട്ട് നിരോധനം പ്രഖ്യാപിച്ചിട്ട് ഇന്നേക്ക് അഞ്ച് വര്ഷം. 2016 നവംബര് 8ന് രാത്രി എട്ട് മണിക്കായിരുന്നു നോട്ട് നിരോധിച്ചുകൊണ്ടുള്ള പ്രധാനമന്ത്രി നരേന്ദ്ര മോദിയുടെ പ്രഖ്യാപനം. ആയിരത്തിന്റെയും അഞ്ഞൂറിന്റെയും നോട്ടുകള് അര്ദ്ധരാത്രി മുതല് നിരോധിച്ചതായി പ്രധാനമന്ത്രി പ്രഖ്യാപിച്ചു. നോട്ടുകള് മാറിയെടുക്കാനുള്ള ജനങ്ങളുടെ നെട്ടോട്ടമായിരുന്നു പിന്നീട്. നോട്ട് നിരോധനം അഞ്ച് വര്ഷം പൂര്ത്തിയാക്കുമ്ബോഴും നോട്ടുകള് തിരിച്ചെത്തിയത് സംബന്ധിച്ച യഥാര്ത്ഥ കണക്കുകള് കേന്ദ്ര സര്ക്കാര് പുറത്തുവിടാന് തയ്യാറായിട്ടില്ല. കള്ളപ്പണം തുടച്ചുനീക്കാന് ലക്ഷ്യമിട്ട നോട്ട് നിരോധനം ഇന്ത്യന് സമ്ബദ്ഘടനയില് കാര്യമായ ഒരു മാറ്റവും ഉണ്ടാക്കിയില്ല എന്നാണ് പുറത്തുവരുന്ന കണക്കുകള്. ആളുകളുടെ കയ്യിലുള്ള പണം 2016നെക്കാള് 57 ശതമാനം കൂടിയെന്നാണ് ആര്ബിഐയുടെ കണക്ക്. 2016 നവംബര് 8ന് പ്രധാനമന്ത്രി നരേന്ദ്ര മോദി ആ പ്രഖ്യാപനം ധീരമായ തീരുമാനമെന്നാണ് പലരും വിലയിരുത്തിയത്. 17.97 ലക്ഷം കോടി രൂപയായിരുന്നു ആര്ബിഐയുടെ കണക്ക് അനുസരിച്ച് അന്ന് ആളുകളുടെ കൈകളില് ഉണ്ടായിരുന്നത്. നോട്ട് നിരോധനത്തിലൂടെ ഇത് 14 ലക്ഷം കോടി രൂപയിലേക്ക് ചുരുങ്ങുമെന്നും സര്ക്കാര് കരുതി. എന്നാല് കഴിഞ്ഞ എട്ടാം തീയതി പുറത്തുവന്ന ആര്ബിഐയുടെ കണക്ക് അനുസരിച്ച് ഇപ്പോള് ആളുകളുടെ കയ്യിലുള്ള പണം 29 ലക്ഷം കോടി രൂപക്ക് മുകളിലാണ്. എന്നുവെച്ചാല് നോട്ട് നിരോധനം നടപ്പാക്കിയ സമയത്തേക്കാള് 57 ശതമാനം കൂടുതല്. നോട്ടുനിരോധിച്ചപ്പോള് സര്ക്കാര് നിരത്തിയ കള്ളപ്പണ കണക്കും ആര്ബിഐയുടെ കണക്കും ഒരിക്കലും ചേരുന്നതല്ല. നോട്ട് നിരോധനത്തിലൂടെ 4 ലക്ഷം കോടി രൂപ ബാങ്കുകളിലേക്ക് തിരിച്ചെത്തില്ല എന്നായിരുന്നു വാദം. തിരിച്ചുവരാതിരുന്നാല് അത്രയും തുക ആര്ബിഐയില് സര്ക്കാര് ഖജനാവിലേക്ക്എത്തും. പക്ഷെ, 99.3 ശതമാനം നോട്ടുകളും ബാങ്കില് തിരിച്ചെത്തി. ചുരുക്കത്തില് നോട്ടുകള് മാറാന് ജനത്തിന് തെരുവില് അലയേണ്ടി വന്നതും പലരുടെയും ജീവിതം കഷ്ട്ത്തിലായതും ബാക്കി.